b'\n_START_ARTICLE_\nMinerva \xc5\xa1arvuotasis automobilis\n_START_SECTION_\nApra\xc5\xa1as\n_START_PARAGRAPH_\nKompensuojant padid\xc4\x97jusi\xc4\x85 automobilio mas\xc4\x99 galiniai ratai buvo sudvigubinti. Automobilis netur\xc4\x97jo dureli\xc5\xb3, kad \xc5\xa1arvinis korpusas b\xc5\xabt\xc5\xb3 standesnis. \xc4\xaegulai tekdavo lipti per bort\xc4\x85. Kovos skyrius buvo vientisas (j\xc4\xaf pagal form\xc4\x85 vadindavo \xe2\x80\x9evonia\xe2\x80\x9c), jame buvo vairuotojo, vado, kulkosvaidininko ir kulkosvaidininko pad\xc4\x97j\xc4\x97jo vietos. \xc4\xaegulos dydis svyravo nuo 3 iki 6, joje gal\xc4\x97jo b\xc5\xabti pora \xc5\xa1auli\xc5\xb3. Kovos skyrius priekyje buvo plok\xc5\xa1\xc4\x8dias, o gale suapvalintas. \xc5\xbdiediniame pamate buvo \xc4\xafrengta kulkosvaid\xc5\xbeio turel\xc4\x97, leidusi \xc5\xa1audyti \xc4\xaf bet kuri\xc4\x85 pus\xc4\x99. Kulkosvaidis buvo standartinis oru au\xc5\xa1inamas 8 mm Hotchkiss (1909, 1912 ar 1914 m. modelio), pridengtas skydu._NEWLINE_Variklio liukas ir radiatorius buvo \xc5\xa1arvuoti.\n_START_SECTION_\nTolesn\xc4\x97 raida\n_START_PARAGRAPH_\n1914 m. \xc4\xaf \xc5\xa1arvuotuosius automobilius buvo perdaryta apie 30 \xe2\x80\x9eMinerv\xc5\xb3\xe2\x80\x9c, kol gamykl\xc4\x85 u\xc5\xbe\xc4\x97m\xc4\x97 Vokietijos kariuomen\xc4\x97._NEWLINE_1916 m. konstrukcija buvo visi\xc5\xa1kai atnaujinta. Atviras korpusas buvo u\xc5\xbedengtas stogu. Kulkosvaidis buvo paslinktas atgal, j\xc4\xaf u\xc5\xbedeng\xc4\x97 \xc5\xa1arvinis bok\xc5\xa1telis atvira nugarine puse. Buvo \xc4\xafrengtos dvejos durel\xc4\x97s._NEWLINE_Bent viena \xe2\x80\x9eMinerva\xe2\x80\x9c buvo apginkluota Puteaux 37 mm patranka. Kiek toki\xc5\xb3 \xe2\x80\x9eMinerv\xc5\xb3\xe2\x80\x9c buvo pagaminta n\xc4\x97ra \xc5\xbeinoma.\n_START_SECTION_\nPanaudojimas\n_START_PARAGRAPH_\n\xc5\xa0arvuotieji automobiliai \xe2\x80\x9eMinerva\xe2\x80\x9c sudarydavo trij\xc5\xb3 automobili\xc5\xb3 b\xc5\xabrius, kurie b\xc5\xabdavo motorizuot\xc5\xb3 kavalerijos dalini\xc5\xb3 dalis. Minervos buvo naudojamos \xc5\xbevalgybai, p\xc4\x97stininkams paremti ugnimi, tolimiems reidams vokie\xc4\x8di\xc5\xb3 kariuomen\xc4\x97s u\xc5\xbenugaryje. J\xc5\xb3 prava\xc5\xbeumas buvo gana ribotas._NEWLINE_Vokie\xc4\x8di\xc5\xb3 kariuomen\xc4\x97 buvo trof\xc4\x97jais pa\xc4\x97musi 4 \xe2\x80\x9eMinervas\xe2\x80\x9c (1914 m. modelio) ir jas modifikavo. \xc5\xa0ie trof\xc4\x97jiniai automobiliai buvo panaudoti \xc4\xafsiver\xc5\xbeiant \xc4\xaf Rumunij\xc4\x85. Bent vienas buvo panaudotas Berlyne 1919 m. Kiti buvo perkelti \xc4\xaf Rusijos front\xc4\x85, kur buvo naudoti iki 1917 m. D\xc4\x97l tvirtumo jie ilgai i\xc5\xa1liko ginkluot\xc4\x97je, \xc5\xbeandarmerijos daliniuose juos dar naudojo 1933-1935 m.'